pythainlp/thai-financial-dataset huggingface dataset:
6. โครงการในอนาคต ( FUTURE PLAN )

บริษัทมีโครงการลงทุนที่อาจมีนัยสำคัญต่อผลตอบแทนที่จะได้รับ คือ
โครงการลงทุนสำหรับเครื่องจักรใหม่ทดแทนเครื่องจักรเก่า เพื่อเพิ่มประสิทธิภาพในการผลิต
และรองรับความต้องการของตลาดที่มีเพิ่มขึ้น โดยจะมีการลงทุนด้านเครื่องจักร-อุปกรณ์ และอื่นๆ
ประมาณ 19 ล้านบาท

ผลตอบแทนที่บริษัทคาดว่าจะได้รับจากโครงการนี้ คือ
บริษัทฯมีกำลังการผลิตเพิ่มขึ้นและมีมูลค่าการขายเพิ่มขึ้นจากปีก่อน
ซึ่งคาดว่าจะเป็นไปตามเป้าหมายทางธุรกิจของบริษัทฯ

ไม่มีปัจจัยที่อาจจะทำให้โครงการนี้ไม่สามารถดำเนินการไปได้
8. โครงสร้างเงินทุน

หลักทรัพย์ของบริษัท

บริษัทมีทุนจดทะเบียน 75 ล้านบาท เรียกชำระแล้ว 75 ล้านบาท แบ่งเป็นหุ้นสามัญ 7.5 ล้านหุ้น
มูลค่าหุ้นละ 10.00 บาท

ผู้ถือหุ้น

ณ วันปิดสมุดทะเบียน วันที่ 2 เมษายน 2546 % ต่อจำนวนหุ้น

ทั้งหมด

กลุ่มผู้ถือหุ้นสูงสุด

1.กลุ่ม สหยูเนี่ยน และบริษัทในเครือ 52.69

2. กลุ่มธนาคารกสิกรไทย 8.98

3. กลุ่ม กรุงเทพประกันภัย 8.25

  รายชื่อผู้ถือหุ้นของแต่ละกลุ่ม

1.กลุ่ม สหยูเนี่ยน และบริษัทในเครือ

  1.1 บริษัท สหยูเนี่ยน จำกัด ( มหาชน ) 48.96

  1.2 บริษัท สหยูเนี่ยนโฮลดิ้ง จำกัด 3.73

  มีผู้ถือหุ้นใหญ่ดังนี้

  1.2.1 บริษัท สหยูเนี่ยน จำกัด ( มหาชน ) 99.53

2. กลุ่มธนาคารกสิกรไทย

  2.1 ธนาคารกสิกรไทย จำกัด ( มหาชน ) 8.98

3. กลุ่ม กรุงเทพประกันภัย

  3.1 บริษัท กรุงเทพประกันภัย จำกัด ( มหาชน ) 8.25

  นโยบายการจ่ายเงินปันผล
  บริษัทมีนโยบายที่จะดำเนินการให้มีผลตอบแทนต่อผู้ถือหุ้นในอัตราที่เหมาะสมจากการลงทุน
  ทั้งนี้ขึ้นอยู่กับผลการดำเนินงานของกิจการ
ส่วนที่ 1 

ข้อมูลสรุป ( EXECUTIVE SUMMARY )

บริษัท ยูเนี่ยนไพโอเนียร์ จำกัด ( มหาชน )

สำนักงานใหญ่และโรงงานตั้งอยู่ : เลขที่ ง.1 หมู่13 ถนนเสรีไทย แขวงมีนบุรี เขตมีนบุรี
กรุงเทพฯ 10510

โรงงานสาขาบางปะกงตั้งอยู่ : เลขที่ 99 หมู่5 ถนนบางนา-ตราด (ก.ม.38) ตำบลบางสมัคร
อำเภอบางปะกง จังหวัดฉะเชิงเทรา

ปัจจุบันมีทุนชำระแล้ว 75 ล้านบาท

บริษัทประกอบธุรกิจทางด้านอุตสาหกรรมสายยางยืด และแถบยางยืด
ผลิตภัณฑ์ของบริษัทส่วนใหญ่ใช้เป็นส่วนประกอบของเสื้อผ้าที่มียางยืดเป็นส่วนประกอบ
และสามารถนำไปใช้งานทางด้านอื่นๆได้ตามที่ลูกค้าต้องการ ดังนี้

1.เส้นยางยืดและแถบยางยืด ( Rubber Thread And Rubber Tape ) เช่น
ขอบขาส่วนที่เป็นยางยืดของผ้าอ้อมเด็ก (Diapers), ขอบขากางเกงในสุภาพบุรุษ
และขอบขาชุดว่ายน้ำ, ขอบหมวกที่ใช้กับชุดว่ายน้ำ ฯลฯ

2. สายยางยืดถัก ( Elastic Braid ) เช่น เสื้อผ้าสำหรับเด็กที่มียางยืดเป็นส่วนประกอบ ,
ขอบเอวกางเกงนอนทั้งเด็กและผู้ใหญ่, ขอบเอวและขอบขากางเกงในทั้งในสุภาพบุรุษและสตรี ฯลฯ

3.สายยางยืดทอ( Elastic Webbing ) เช่น ชุดชั้นในสุภาพบุรุษและสตรี, ชุดเสื้อผ้าเด็กทั่วไป,
ใช้เป็นส่วนประกอบของเสื้อวอร์ม กางเกงวอร์ม ,
เสื้อผ้าชุดกีฬาแบบต่างๆที่มียางยืดเป็นส่วนประกอบ ฯลฯ

ผลิตภัณฑ์ของบริษัทผลิตภายใต้เครื่องหมายการค้า VENUS
ซึ่งเป็นที่รู้จักและยอมรับในด้านคุณภาพจากลูกค้าทั้งภายในประเทศและต่างประเทศ
เป็นผลิตภัณฑ์ที่ปลอดภัยไม่มีสารพิษในระดับที่จะทำอันตรายต่อสุขภาพของผู้บริโภค
โดยได้การรับรองมาตราฐานโดยOEKO-TEX STANDARD100 ซื่งเป็นที่ยอมรับของกลุ่มประเทศยุโรป

บริษัทฯมีความมุ่งมั่นที่จะพัฒนาประสิทธิภาพในการทำงานอย่างต่อเนื่อง
โดยได้ปรับปรุงระบบบริหารคุณภาพ ISO 9002 :1994 เป็นระบบมาตรฐาน ISO 9001 : 2000
รวมทั้งได้นำระบบมาตรฐาน ISO 14001 มาใช้ในบริษัทฯ
ซึ่งได้รับการรับรองมาตรฐานระบบการจัดการสิ่งแวดล้อม ISO14001:1996 จากสถาบันBREAU
VERITAS QUALITY INTERNATIONAL (BVQI) เมื่อวันที่ 21 ตุลาคม 2546

บริษัทมีสายผลิตภัณฑ์เดียวคือประเภทเส้นยางยืด,แถบยางยืด,สายยางยืดถักและทอ
โดยมีวัตถุดิบหลักเป็นยางธรรมชาติชนิดยางแท่ง และวัตถุดิบส่วนใหญ่ซื้อภายในประเทศ มีบริษัท
สหยูเนี่ยน จำกัด ( มหาชน ) เป็นบริษัทแม่และเป็นผู้จำหน่ายผลิตภัณฑ์ของบริษัท

บริษัทลงทุนในบริษัท ยูเนี่ยนรับเบอร์พลาส จำกัดประกอบธุรกิจHOLDING COMPANY
ลงทุนในบริษัทต่างๆ บริษัทถือหุ้นในสัดส่วนร้อยละ 24 ชำระยังไม่เต็มมูลค่าหุ้น
ถือเป็นเงินลงทุนในบริษัทร่วม และบริษัทฯไม่มีอำนาจในการควบคุมกิจการของบริษัทดังกล่าว

บริษัทไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า
13 . ข้อมูลอื่นที่เกี่ยวข้อง

บริษัทไม่มีข้อมูลอื่นที่อาจมีผลกระทบต่อการตัดสินใจอย่างมีนัยสำคัญ
11. รายการระหว่างกัน

1.  ลักษณะของรายการระหว่างกันที่ผ่านมา
    เป็นรายการที่เกิดขึ้นตามปกติธุรกิจที่มีเงื่อนไขการค้าทั่วไปของบริษัท ไม่ได้มีรายการผิดปกติ
    หรือคิดราคาที่ไม่เหมาะสม ลักษณะของรายการส่วนใหญ่เป็นการซื้อขายสินค้า ลูกหนี้
    เจ้าหนี้ระหว่างกัน เงินฝากระหว่างกัน
    โดยอิงกับอัตราดอกเบี้ยตามแต่ประเภทธุรกิจของธนาคารพาณิชย์ในประเทศขนาดใหญ่แห่งหนึ่ง

นโยบายในการทำรายการระหว่างกันกับบุคคลที่อาจมีความขัดแย้งในอนาคต บริษัทมีนโยบายคือ
ความจำเป็นและความสมเหตุสมผลที่ต้องมีรายการนั้นๆ
ซึ่งมักเป็นรายการปกติทางการค้าทั่วไปเกี่ยวเนื่องกับการประกอบธุรกิจตามปกติอยู่แล้ว
ไม่ว่าจะเป็นการซื้อขายสินค้าระหว่างกัน หรือการฝากเงินระหว่างกัน
ราคาและผลตอบแทนที่คิดระหว่างกันเป็นไปตามราคาตลาด หรือถ้าเป็นกรณีการคิดดอกเบี้ย
อัตราดอกเบี้ยเท่ากับอัตราดอกเบี้ยในตลาดเงิน ณ. ช่วงเวลาใดเวลาหนึ่งที่เกิดรายการนั้นๆ
ซึ่งอัตราผลตอบแทนที่ได้รับเท่ากับอัตราตลาด

2.  ความจำเป็นและความสมเหตุสมผลของรายการระหว่างกัน

การซื้อ บริษัทในกลุ่มมีนโยบายจัดตั้งหน่วยงานสำหรับจัดหาวัตถุดิบให้กับบริษัทในกลุ่มกันเอง
เนื่องจากจะได้มีอำนาจในการต่อรองเรื่องราคาและปริมาณได้มากกว่า
ซึ่งจะทำให้เกิดประโยชน์สูงสุดกับบริษัท

การขาย บริษัทแม่มีนโยบายเป็นผู้จำหน่ายสินค้าของบริษัทในกลุ่ม
เนื่องจากบริษัทแม่มีช่องทางการจำหน่ายสินค้าในหลายผลิตภัณฑ์
และมีหน่วยงานเฉพาะที่ติดต่อกับลูกค้า

3.  ขั้นตอนการอนุมัติการทำรายการระหว่างกัน เป็นไปตามปกติธุรกิจการค้าทั่วไป
    ซึ่งเปรียบเสมือนหนึ่งเป็นบุคคลภายนอก
    ที่มีขั้นตอนการอนุมัติรายการตามระบบปกติทางการค้าโดยทั่วไป
    ในส่วนของการติดตามรับจ่ายชำระเงิน มีการกำหนดวันครบกำหนดชำระเงินของแต่ละรายการ
    และมีการกำกับดูแลให้ดำเนินการตามที่กำหนดไว้

4.  นโยบายและแนวโน้มการทำรายการระหว่างกันในอนาคต บริษัทฯ
    มีนโยบายในการดำเนินธุรกิจเหมือนเดิม ฉะนั้นลักษณะการติดต่อซื้อขายสินค้าและรายการอื่นๆ
    ยังคงดำเนินไปตามระบบปกติทางการค้าทั่วไป ทำนองเดียวกับข้อมูลดังกล่าวข้างต้น
    แนวโน้มของการทำรายการดังกล่าวในอนาคต จึงค่อนข้างไม่เปลี่ยนแปลงจากปัจจุบันมากนัก

รายละเอียดอยู่ที่หมายเหตุประกอบงบการเงินหัวข้อที่ 5
7. ข้อพิพาททางกฏหมาย

บริษัทไม่มีข้อพิพาททางกฎหมาย ซึ่งอาจมีผลกระทบด้านลบต่อทรัพย์สิน ณ วันสิ้นปีบัญชีล่าสุด
10.การควบคุมภายใน

ความเพียงพอและความเหมาะสมของระบบการควบคุมภายในของบริษัท

คณะกรรมการบริษัท ได้มอบหมายให้คณะกรรมการตรวจสอบ มีหน้าที่
และความรับผิดชอบในการสอบทานความเหมาะสม
และประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น เพื่อให้มั่นใจว่า
ระบบการควบคุมภายในของบริษัทดีเพียงพอที่จะช่วยลดความเสี่ยงในการทำธุรกิจ
สามารถช่วยปกป้องคุ้มครองทรัพย์สินของบริษัทจากการสูญหาย
หรือนำไปใช้โดยบุคคลที่ไม่มีอำนาจหน้าที่ ช่วยให้บุคลากรของบริษัทปฏิบัติตามกฎหมาย
และข้อบังคับที่เกี่ยวข้อง และช่วยให้รายงานทางการเงินมีความถูกต้อง น่าเชื่อถือ
ตลอดจนช่วยในการปกป้องคุ้มครองเงินลงทุนของผู้ถือหุ้น

คณะกรรมการตรวจสอบ ได้สอบทานความเหมาะสม และประสิทธิผลของระบบการควบคุมภายใน
และการตรวจสอบภายใน โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัท เพื่อทราบ หรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็น และให้คำแนะนำต่อฝ่ายบริหารในเรื่องที่เป็นสาระสำคัญ
นอกจากนี้จากการประชุมร่วมกับผู้สอบบัญชีภายนอก คือบริษัท สำนักงานเอินส์ท แอนด์ ยัง จำกัด
ซึ่งเป็นผู้ตรวจสอบงบการเงินประจำปี 2546 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท ครั้งที่ 2/2547 เมื่อวันที่ 18 กุมภาพันธ์ 2547 โดยมี
คณะกรรมการตรวจสอบเข้าร่วมประชุมด้วย
คณะกรรมการได้สอบทานความมีประสิทธิผลของระบบการควบคุมภายในของบริษัทฯ
โดยพิจารณาจากองค์ประกอบหลักของระบบการควบคุมภายใน 5 ประการ ได้แก่
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศ และการสื่อสารข้อมูล และระบบการติดตาม คณะกรรมการบริษัท เห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมแล้ว ทั้ง 5 ประการ

รายงานการกำกับดูแลกิจการของคณะกรรมการตรวจสอบ

ประจำปี 2546

คณะกรรมการตรวจสอบ ซึ่งได้รับการแต่งตั้งโดยคณะกรรมการบริษัท ได้จัดให้มีการประชุมทั้งสิ้น 5
ครั้ง ในปี 2546 เพื่อพิจารณาในเรื่องต่างๆ ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท

คณะกรรมการตรวจสอบ ได้สอบทานรายงานทางการเงินรายไตรมาส
และรายงานทางการเงินประจำปี 2546
โดยได้จัดให้มีการประชุมร่วมกับผู้บริหารและผู้สอบบัญชีของบริษัทแล้วเห็นว่า งบการเงินดังกล่าวได้
ทำขึ้นตามหลักการบัญชีที่รับรองทั่วไป คณะกรรมการตรวจสอบได้สอบทานระบบการควบคุมภายใน
พิจารณาแผนการตรวจสอบประจำปีของสำนักตรวจสอบภายใน
และได้แสดงความเห็นและข้อเสนอแนะต่อคณะกรรมการบริษัท
รวมทั้งสอบทานผลการดำเนินงานของบริษัทว่า ได้มีการปฏิบัติตามข้อบังคับและกฎหมายที่เกี่ยวข้อง
มีการประเมินผลการปฏิบัติงานตนเองของคณะกรรมการตรวจสอบ
เพื่อปรับปรุงการปฏิบัติงานให้มีประสิทธิภาพยิ่งขึ้น

คณะกรรมการตรวจสอบ ได้เสนอต่อคณะกรรมการบริษัท แต่งตั้ง นายณรงค์ พันตาวงษ์ หรือ
นายรุทร เชาวนะกวี หรือ นายโสภณ เพิ่มศิริวัลลภ แห่งบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีประจำปี 2547 เพื่อขออนุมัติต่อที่ประชุมสามัญผู้ถือหุ้นต่อไป

  ในนามคณะกรรมการตรวจสอบ

  ....................................................................

  (นางอารยา อรุณานนท์ชัย)

  ประธานคณะกรรมการตรวจสอบ

  บริษัท ยูเนี่ยนไพโอเนียร์ จำกัด (มหาชน)
ส่วนที่ 2

บริษัทที่ออกหลักทรัพย์

บริษัท ยูเนี่ยนไพโอเนียร์ จำกัด ( มหาชน )

ประกอบธุรกิจเกี่ยวกับผลิตภัณฑ์เส้นยางยืด,แถบยางยืด,สายยางยืดถัก ,สายยางยืดทอ

สำนักงานใหญ่และโรงงาน ตั้งอยู่เลขที่ ง.1 หมู่ที่ 13 ถนนเสรีไทย

แขวงมีนบุรี เขตมีนบุรี กรุงเทพฯ 10510

โรงงานสาขาบางปะกง ตั้งอยู่เลขที่ 99 หมู่5 ถนนบางนา-ตราด(กม.38)

ตำบลบางสมัคร อำเภอบางปะกง จังหวัดฉะเชิงเทรา

เลขทะเบียนบริษัท เลขที่บมจ.348

Home Page : www.unionpioneer.co.th

โทรศัพท์ 0-2517-0105 ถึง 8 โทรสาร 0-2517-9056 , 0-2517 - 0345
สารบัญ หน้า 

  ส่วนที่ 1 ข้อมูลสรุป ( Executive Summary ) 1

ส่วนที่ 2 บริษัทที่ออกหลักทรัพย์ 2

  1. ปัจจัยความเสี่ยง 3

  2. ลักษณะการประกอบธุรกิจ 4

 - การเปลี่ยนแปลงในการควบคุมบริษัท 4

 - ภาพรวมการประกอบธุรกิจ 4

 3. การประกอบธุรกิจ 

- ลักษณะผลิตภัณฑ์ 5

- การตลาดและภาวะการแข่งขัน,สภาพการแข่งขันและแนวโน้ม 5-6

- การจัดหาผลิตภัณฑ์ 6-7

- งานที่ยังไม่ได้ส่งมอบ 7

4. การวิจัยและพัฒนา 8-9

5. ทรัพย์สินที่ใช้ในการประกอบธุรกิจ 10

6. โครงการในอนาคต (Future Plan ) 11

7. ข้อพิพาททางกฎหมาย 12

8. โครงสร้างเงินทุน 13

9. การจัดการ

- โครงสร้างการจัดการ 14

- การสรรหากรรมการและผู้บริหาร 15

- ค่าตอบแทนผู้บริหาร 18

- หลักการกำกับดูแลกิจการที่ดี 15 ข้อ 16-21

- การดูแลเรื่องการใช้ข้อมูลภายใน 21

- บุคลากร 21

10. การควบคุมภายใน 22

11. รายการระหว่างกัน 23

12. ฐานะการเงินและผลการดำเนินงาน

- งบการเงิน และอัตราส่วนทางการเงิน 24-28

- คำอธิบายและการวิเคราะห์ฐานะการเงินและผลการดำเนินงาน 29

13. ข้อมูลที่เกี่ยวข้อง 30

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 1/7-6/7

การดำรงตำแหน่งของผู้บริหารและผู้มีอำนาจควบคุม 7/7

เอกสารแนบ 2 รายละเอียดเกี่ยวกับกรรมการของบริษัทย่อย ไม่มี

เอกสารแนบท้าย รายงานการกำกับดูแลกิจการของคณะกรรมการตรวจสอบ
1.ปัจจัยความเสี่ยง

ความเสี่ยงในการประกอบธุรกิจ 

ความเสี่ยงจากการที่บริษัทพึ่งพาลูกค้า หรือผู้จัดจำหน่ายรายใหญ่ :
บริษัทประกอบธุรกิจในลักษณะผลิตสินค้าตามคำสั่งของลูกค้า ปัจจุบันบริษัทมีลูกค้ารายใหญ่ 1 ราย คือ
บริษัท สหยูเนี่ยน จำกัด ( มหาชน )
เป็นบริษัทแม่และเป็นผู้จำหน่ายสินค้าให้กับบริษัทและบริษัทในเครือทั้งภายในประเทศและต่างประเทศ
ยอดจำหน่ายสินค้าให้กับบริษัทแม่ในช่วงปีที่ผ่านมาจำนวน 678.12 ล้านบาท หรือประมาณร้อยละ
94.54 ของรายได้รวมตามงบการเงินรวม

ผลกระทบคาดว่าจะไม่เกิดขึ้นเนื่องจากลูกค้ารายใหญ่เป็นบริษัทแม่ และเป็นผู้จำหน่ายสินค้าของบริษัท
รวมทั้งภาวะการฟื้นตัวของประเทศคู่ค้า เช่น สหรัฐอเมริกา ,ญี่ปุ่น,สหภาพยุโรป ที่มีกำลังซื้อเพิ่มขึ้น

มาตรการรองรับ บริษัทฯได้พยายามขยายตลาดอื่นๆเพิ่มขึ้นเพื่อกระจายความเสี่ยง
รวมทั้งได้พัฒนาผลิตภัณฑ์ใหม่ๆ เพื่อสนองตอบความต้องการของลูกค้าให้มากขึ้น

ความเสี่ยงจากวัตถุดิบที่มีความสำคัญต่อการผลิต :
วัตถุดิบหลักที่ใช้ในการผลิตคือยางธรรมชาติชนิดยางแท่ง เป็นวัตถุดิบสำคัญในการผลิต
สัดส่วนที่ซื้อในปีที่ผ่านมาร้อยละ 49.51 ของมูลค่าซื้อวัตถุดิบทั้งหมด โดยซื้อจากบริษัท สหยูเนี่ยน
จำกัด ( มหาชน ) ซึ่งเป็นบริษัทแม่

ผลกระทบจากการขาดแคลนวัตถุดิบคาดว่าจะไม่เกิดขึ้นเนื่องจากเป็นวัตถุดิบที่ผลิตได้ในประเทศ
และประเทศไทยเป็นประเทศที่ผลิตได้มากที่สุดในโลก
แต่จะมีผลกระทบจากราคายางพาราที่เป็นวัตถุดิบหลักในการผลิตปรับตัวสูงขึ้น
มีสาเหตุมาจากความต้องการยางพาราของตลาดโลกมีเพิ่มขึ้น
โดยเฉพาะในประเทศจีนอุตสาหกรรมรถยนต์มีการขยายตัวอย่างมาก รวมทั้งมีโครงการร่วมทุน 3
ชาติ ระหว่างไทย มาเลเซีย อินโดนีเซีย ตั้งบริษัทแบบกองทุนไว้แทรกแซงราคายางพารา
ส่งผลให้ราคายางพาราปรับตัวสูงขึ้น

มาตรการรองรับ เนื่องจากการเคลื่อนไหวของราคาวัตถุดิบในปีที่ผ่านมามีการปรับตัวสูงขึ้น
บริษัทฯได้สำรองวัตถุดิบในปริมาณที่เพียงพอต่อการผลิต

ความเสี่ยงจากอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
ซึ่งจะส่งผลกระทบต่อผลการดำเนินงานและกระแสเงินสดของบริษัทฯ
บริษัทฯมีความเสี่ยงจากอัตราดอกเบี้ยอยู่ในระดับต่ำ
เนื่องจากสินทรัพย์และหนี้สินทางการเงินส่วนใหญ่อยู่ในประเภทระยะสั้น

ความเสี่ยงจากอัตราแลกเปลี่ยน

บริษัทมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
เนื่องจากรายการค้าโดยส่วนใหญ่เป็นสกุลเงินบาท

ความเสี่ยงด้านการให้สินเชื่อ

บริษัทคาดว่าความเสี่ยงด้านการให้สินเชื่ออยู่ในระดับต่ำ
เนื่องจากการขายส่วนใหญ่เป็นการขายให้กับบริษัทใหญ่และบริษัทที่มีความสามารถในการชำระหนี้
ลักษณะการประกอบธุรกิจ

การเปลี่ยนแปลงอำนาจในการควบคุมบริษัท ในระยะ 5 ปีที่ผ่านมา :

ตามที่ที่ประชุมคณะกรรมการ บมจ.ครั้งที่11/2546 เมื่อวันที่ 26 พฤศจิกายน 2546
นั้นที่ประชุมมีมติแต่งตั้งคณะกรรมการตรวจสอบชุดเดิมที่ครบกำหนดวาระในเดือนพฤศจิกายน 2546
เป็นคณะกรรมการตรวจสอบสืบเนื่องต่อจากวันครบกำหนดวาระต่อไปอีกวาระหนึ่ง
โดยมีกำหนดระยะเวลา 2 ปี ตามรายละเอียดดังนี้

1. นางอารยา อรุณานนท์ชัย ดำรงตำแหน่ง ประธานกรรมการตรวจสอบ

2. นายโอภาส เสรีนิยม ” กรรมการตรวจสอบ

3. นายสมภพ อมาตยกุล ” กรรมการตรวจสอบ

การขยายการประกอบธุรกิจ บริษัทได้มีการขยายโรงงานเพิ่มขึ้นที่บางปะกง
โดยมีการเพิ่มเครื่องจักรใหม่เพื่อรองรับการขยายกำลังการผลิต
และเพิ่มผลผลิตให้ทันกับความต้องการของลูกค้า
รวมทั้งสร้างความพึงพอใจให้ลูกค้าซึ่งเป็นปัจจัยสำคัญปัจจัยหนึ่ง

ลักษณะการประกอบธุรกิจที่ผ่านมา ผลิตภัณฑ์ของบริษัทฯผลิตภายใต้เครื่องหมายการค้าตรา “
VENUS” ซึ่งเป็นที่รู้จักและยอมรับในด้านคุณภาพจากลูกค้าทั้งภายในประเทศ และต่างประเทศมานาน
ตลอดระยะเวลาที่ผ่านมาบริษัทได้มีการพัฒนาและปรับปรุงอย่างต่อเนื่องเพื่อให้ทันกับภาวะเศรษฐกิจในปัจจุบันที่มีการแข่งขันค่อนข้างสูง
ทั้งในด้านคุณภาพของสินค้า และคำนึงถึงความปลอดภัยของผู้บริโภค
โดยบริษัทได้ส่งตัวอย่างผลิตภัณฑ์ไปตรวจสอบยังสถาบันทดสอบสิ่งทอ
ประเทศสวิสเซอร์แลนด์เพื่อให้การรับรองมาตรฐานOEKO-TEX STANDARD100 ทุกปี

ผลิตภัณฑ์ของบริษัทประกอบด้วย

1.เส้นยางยืดและแถบยางยืด ( Rubber Thread And Rubber Tape )
สามารถนำไปเพื่อผลิตเป็นส่วนประกอบของขอบขาของผ้าอ้อมเด็ก (Diapers),
ขอบขากางเกงในสุภาพบุรุษ และขอบขาชุดว่ายน้ำ, ขอบหมวกคลุมผมอาบน้ำ
และขอบหมวกที่ใช้กับชุดว่ายน้ำ ฯลฯ

2. สายยางยืดถัก ( Elastic Braid ) ใช้กับผลิตภัณฑ์เสื้อผ้าสำหรับเด็ก, ขอบเอวกางเกงนอน
ทั้งเด็กและผู้ใหญ่, ขอบเอวและขอบขาชุดชั้นในทั้งในสุภาพบุรุษและสตรี, ขอบผ้าคลุมเตียง
และหมอนรองศรีษะในรถยนต์, สายยางรัดผมที่ผลิตได้หลากหลายสี,
เป็นส่วนประกอบในการตกแต่งผลิตภัณฑ์รองเท้า
และสามารถผลิตเป็นเส้นเชือกใส้ไก่เพื่อใช้กับขอบเอวกางเกง และเส้นเชือกผูกรองเท้า ฯลฯ

3.สายยางยืดทอ( Elastic Webbing ) ใช้ผลิตเป็นส่วนประกอบของชุดชั้นในสุภาพบุรุษและสตรี,
ชุดเสื้อผ้าเด็กทั่วไป, ใช้เป็นส่วนประกอบของเสื้อวอร์ม กางเกงวอร์ม,
เสื้อผ้าชุดกีฬาแบบต่างๆที่มียางยืดเป็นส่วนประกอบ, ผลิตภัณฑ์เพื่อสุขภาพที่ใช้ยางยืดเป็นส่วนประกอบ
ผลิตเป็นสายเทปของกระติกน้ำ กระเป๋า อุปกรณ์เครื่องใช้ต่างๆ ตามความต้องการของลูกค้า ฯลฯ

โครงสร้างรายได้ของบริษัทและบริษัทร่วม

[]
5.ทรัพย์สินที่ใช้ในการประกอบธุรกิจ

ลักษณะทรัพย์สินถาวรหลัก

ที่ดิน มีเนื้อที่ 15 ไร่ 2 งาน 72 ตารางวา ซึ่งเป็นกรรมสิทธิของบริษัทฯและไม่มีภาระผูกพัน

วัตถุประสงค์ของการถือครอง เพื่อใช้ในการดำเนินกิจการ

สถานที่ตั้ง : เลขที่ ง.1 หมู่ที่ 13 ถนนเสรีไทย แขวงมีนบุรี เขตมีนบุรี กรุงเทพฯ

อาคาร ลักษณะโดยทั่วไปจำนวนโรงงานทั้งหมดประกอบด้วย

อาคารโรงงาน 3 หลัง

อาคารคลังวัตถุดิบและวัสดุ 1 หลัง

อาคารคลังสินค้าสำเร็จรูปและส่วนSLITTING 1 หลัง

รวม 5 หลัง

  ประเภท/ลักษณะทรัพย์สิน ลักษณะกรรมสิทธิ มูลค่า(ล้านบาท) ภาระผูกพัน

  1.ที่ดิน 1 แปลง เป็นเจ้าของ 6.17 -

  2. อาคารโรงงานและสำนักงาน เป็นเจ้าของ 25.31 -

  3.เครื่องจักรและอุปกรณ์ เป็นเจ้าของ 153.52 ค้ำประกันบางส่วน

วงเงินสินเชื่อที่บริษัทได้รับจากธนาคาร(เงินเบิกเกินบัญชีและเจ้าหนี้ทรัสต์รีซีท)
ค้ำประกันโดยการจำนองเครื่องจักรบางส่วนของบริษัทในวงเงินค้ำประกัน 8 ล้านบาท

บริษัทไม่มีสิทธิบัตร ,สัมปทาน อื่นๆ

นโยบายการลงทุนในบริษัทย่อยและบริษัทร่วม

บริษัทไม่มีการลงทุนในบริษัทย่อย แต่มีการลงทุนในบริษัทร่วม 1 บริษัท
ซึ่งบริษัทฯไม่มีอำนาจในการควบคุมจึงไม่มีนโยบายการบริหารงานในบริษัทร่วมดังกล่าว
12. ฐานะการเงิน และผลการดำเนินงาน

[]

[]

[]

  อัตราส่วนทางการเงิน เปรียบเทียบ 3 ปี

[]

  คำอธิบายและการวิเคราะห์ฐานะการเงินและการดำเนินงาน

เศรษฐกิจไทยปี2546 มีแนวโน้มขยายตัวเร็วขึ้น
ในส่วนของบริษัทฯได้ปรับปรุงและพัฒนาอย่างต่อเนื่อง
เพื่อให้ทันกับภาวะเศรษฐกิจที่มีการแข่งขันค่อนข้างสูง
โดยบริษัทฯได้ทำการวิจัยและพัฒนาผลิตภัณฑ์ดังนี้

-   ปรับปรุงระบบคุณภาพที่ใช้อยู่คือ ISO 9001 : 2000 อย่างต่อเนื่อง

-   พัฒนาผลิตภัณฑ์เดิมและผลิตภัณฑ์ใหม่ รวมทั้งเพิ่มประสิทธิภาพในการผลิต

-   พัฒนาด้านความปลอดภัย จนได้รับการรับรองความปลอดภัยต่อผู้ใช้งานตามมาตรฐานOeko–Tex
    Standard 100 Class I & Oeko–Tex Standard 100 Class II จากสถาบันTESTEX
    ประเทศสวิสเซอร์แลนด์

-   พัฒนาด้านสิ่งแวดล้อม จนได้รับการรับรองระบบบริหารการจัดการสิ่งแวดล้อม ISO 14001 :
    1996 จากBVQI ในเดือนตุลาคม 2546

ในปี2546 บริษัทฯมีรายได้รวม 737 ล้านบาท โดยเพิ่มขึ้นจากปี 2545 คิดเป็นร้อยละ 13.38
มีกำไรสุทธิ 24.03 ล้านบาทคิดเป็น 3.20 บาทต่อหุ้น

สภาพคล่องอยู่ในเกณฑ์ดี คุณภาพทรัพย์สินค่อนข้างดี
ลูกหนี้การค้าส่วนใหญ่ของบริษัทยังไม่เกินกำหนดเวลาชำระหนี้ และไม่มีหนี้ที่คาดว่าจะเก็บไม่ได้
ในปี2546 บริษัทฯได้เปลี่ยนแปลงนโยบายบัญชี
โดยในอดีตบริษัทฯบันทึกเงินชดเชยและเงินบำเหน็จพนักงานเป็นค่าใช้จ่ายมื่อเกิดขึ้นจริง
อย่างไรก็ตามเพื่อความระมัดระวังรอบคอบ ในปี2546
บริษัทฯได้เริ่มตั้งสำรองเผื่อเงินชดเชยและเงินบำเหน็จพนักงานไว้ในบัญชีตามหลักเกณฑ์และเงื่อนไขซึ่งอ้างอิงกับกฎหมายแรงงานและระเบียบพนักงานของบริษัทฯ

สาเหตุของการเปลี่ยนแปลงรายการหรืออัตราส่วนที่สำคัญในปี 2546 บริษัทฯมีกำไรสุทธิ 24.03
ล้านบาท ในปี2545 มีกำไรสุทธิ 59.15 ล้านบาท ปี2546 กำไรสุทธิลดลงจากปี2545 = 35.12
ล้านบาท โดยลดลงคิดเป็นร้อยละ 59.37
เนื่องจากราคาวัตถุดิบได้มีการปรับตัวสูงขึ้นมากโดยเฉพาะยางพารา
ซึ่งเป็นวัตถุดิบหลักที่ใช้ในการผลิตมีราคาเพิ่มขึ้น
ในขณะเดียวกันตลาดที่เป็นผลิตภัณฑ์ของบริษัทฯมีการแข่งขันสูง
เพื่อรักษาตลาดที่มีอยู่และเพื่อการขยายตลาดให้เพิ่มขึ้น
การปรับราคาผลิตภัณฑ์ของบริษัทฯจึงไม่สามารถเพิ่มขึ้นให้สอดคล้องกับต้นทุนของวัตถุดิบที่เพิ่มขึ้นอย่างรวดเร็ว

ในระยะเวลาที่ผ่านมาไม่มีรายการพิเศษ หรือรายการที่มิได้เกิดจากการดำเนินงานตามปกติ

ไม่มีการเปลี่ยนแปลงที่สำคัญเกิดขึ้นภายหลังวันที่ในงบการเงินล่าสุดที่จะกระทบต่อฐานะการเงิน
และผลการดำเนินงานของบริษัท

ไม่มีการปรับโครงสร้างการถือหุ้นของบริษัทในกลุ่มที่จะมีผลต่อการดำเนินงานของบริษัท

บริษัทไม่มีการค้ำประกันให้บุคคลอื่น และไม่มีการผูกพันการลงทุนในโครงการ
หรือภาระผูกพันอื่นในลักษณะเดียวกันที่จะมีผลกระทบต่อผลการดำเนินงานของบริษัท

แนวโน้มหรือการเปลี่ยนแปลงที่อาจมีผลต่อฐานะการเงิน สำหรับสถานการณ์ปี2546

-   ผลิตภัณฑ์ของบริษัทส่วนใหญ่จะนำไปใช้กับอุตสาหกรรมสิ่งทอ ,เสื้อผ้าสำเร็จรูป
    ซึ่งสินค้าไทยยังคงเป็นปัญหาอุปสรรคทางด้านการแข่งขันกับสินค้าประเทศที่มีต้นทุนต่ำ เช่น จีน
    อินโดนีเซีย อินเดีย ฯ

-   การแข่งขันด้านราคาที่รุนแรงของตลาดสิ่งทอ
    ทำให้ต้องปรับตัวโดยพยายามลดต้นทุนให้ได้มากที่สุด เพื่อให้สามารถแข่งขันกับคู่แข่งได้

-   การร่วมมือกันของรัฐบาลไทย อินโดนีเซีย และมาเลเซีย ในการจัดตั้งองค์กร
    เพื่อบริหารและจัดการเรื่องยางพารา ซึ่งทำให้ราคายางพารา
    ที่เราใช้เป็นวัตถุดิบมีราคาสูงขึ้น มีผลกระทบต่อต้นทุนการผลิต

-   ความต้องการยางพาราในตลาดโลกมีจำนวนมาก ซึ่งจะส่งผลให้ราคายางพาราปรับตัวสูงขึ้น
6. โครงการในอนาคต ( FUTURE PLAN )

บริษัทมีโครงการลงทุนที่อาจมีนัยสำคัญต่อผลตอบแทนที่จะได้รับ คือ
โครงการลงทุนสำหรับเครื่องจักรใหม่ทดแทนเครื่องจักรเก่า เพื่อเพิ่มประสิทธิภาพในการผลิต
,เพิ่มความหลากหลายของผลิตภัณฑ์ยางยืด และรองรับความต้องการของตลาดที่มีเพิ่มขึ้น
โดยจะมีการลงทุนด้านเครื่องจักร-อุปกรณ์ ประมาณ 17 ล้านบาท

ผลตอบแทนที่บริษัทคาดว่าจะได้รับจากโครงการนี้ คือ
บริษัทฯมีกำลังการผลิตเพิ่มขึ้นและมีมูลค่าการขายเพิ่มขึ้นจากปีก่อน
ซึ่งคาดว่าจะเป็นไปตามเป้าหมายทางธุรกิจของบริษัทฯ

ไม่มีปัจจัยที่อาจจะทำให้โครงการนี้ไม่สามารถดำเนินการไปได้
8. โครงสร้างเงินทุน

หลักทรัพย์ของบริษัท

บริษัทมีทุนจดทะเบียน 75 ล้านบาท เรียกชำระแล้ว 75 ล้านบาท แบ่งเป็นหุ้นสามัญ 7.5 ล้านหุ้น
มูลค่าหุ้นละ 10.00 บาท

ผู้ถือหุ้น

ณ วันปิดสมุดทะเบียน วันที่ 1 เมษายน 2547 % ต่อจำนวนหุ้น

ทั้งหมด

กลุ่มผู้ถือหุ้นสูงสุด

1.กลุ่ม สหยูเนี่ยน และบริษัทในเครือ 52.69

2. กลุ่มธนาคารกสิกรไทย 8.98

3. กลุ่ม กรุงเทพประกันภัย 8.25

  รายชื่อผู้ถือหุ้นของแต่ละกลุ่ม

1.กลุ่ม สหยูเนี่ยน และบริษัทในเครือ

  1.1 บริษัท สหยูเนี่ยน จำกัด ( มหาชน ) 48.96

  1.2 บริษัท สหยูเนี่ยนโฮลดิ้ง จำกัด 3.73

  มีผู้ถือหุ้นใหญ่ดังนี้

  1.2.1 บริษัท สหยูเนี่ยน จำกัด ( มหาชน ) 99.53

2. กลุ่มธนาคารกสิกรไทย

  2.1 ธนาคารกสิกรไทย จำกัด ( มหาชน ) 8.98

3. กลุ่ม กรุงเทพประกันภัย

  3.1 บริษัท กรุงเทพประกันภัย จำกัด ( มหาชน ) 8.25

  นโยบายการจ่ายเงินปันผล
  บริษัทมีนโยบายที่จะดำเนินการให้มีผลตอบแทนต่อผู้ถือหุ้นในอัตราที่เหมาะสมจากการลงทุน
  ทั้งนี้ขึ้นอยู่กับผลการดำเนินงานของกิจการ
ส่วนที่ 1 

ข้อมูลสรุป ( EXECUTIVE SUMMARY )

บริษัท ยูเนี่ยนไพโอเนียร์ จำกัด ( มหาชน )

สำนักงานใหญ่และโรงงานตั้งอยู่ : เลขที่ ง.1 หมู่13 ถนนเสรีไทย แขวงมีนบุรี เขตมีนบุรี
กรุงเทพฯ 10510

โรงงานสาขาบางปะกงตั้งอยู่ : เลขที่ 99 หมู่5 ถนนบางนา-ตราด (ก.ม.38) ตำบลบางสมัคร
อำเภอบางปะกง จังหวัดฉะเชิงเทรา

ปัจจุบันมีทุนชำระแล้ว 75 ล้านบาท

บริษัทประกอบธุรกิจทางด้านอุตสาหกรรมสายยางยืด และแถบยางยืด
ผลิตภัณฑ์ของบริษัทส่วนใหญ่ใช้เป็นส่วนประกอบของเสื้อผ้าที่มียางยืดเป็นส่วนประกอบ
และสามารถนำไปใช้งานทางด้านอื่นๆได้ตามที่ลูกค้าต้องการ ดังนี้

- เส้นยางยืด และ แถบยางยืด(Rubber Thread and Rubber Tape)
นำไปเพื่อผลิตเป็นส่วนขอบขา และขอบเอวผ้าอ้อมเด็ก และผู้ใหญ่ (Diaper) ส่วนที่ต้องใช้ยางยืด
, ขอบขากางเกงในสุภาพบุรุษ, ชุดว่ายน้ำที่ต้องใช้ยางยืดเป็นส่วนประกอบ,
ขอบหมวกคลุมผมอาบน้ำ , ขอบหมวกที่ใช้ในการว่ายน้ำและอื่น ๆ
รวมทั้งยังเป็นวัตถุดิบที่ใช้ในการผลิตผลิตภัณฑ์ ยางยืดถัก , ยางยืดทอ และ เส้นยางหุ้ม อีกด้วย

- สายยางยืดถัก (Elastic Braid) ผลิตเพื่อใช้กับผลิตภัณฑ์เสื้อผ้าสำหรับเด็ก ,
ขอบเอวกางเกงนอนทั้งเด็กและผู้ใหญ่, ขอบเอวและขอบขาชุดชั้นในสุภาพบุรุษและสตรี ,
ขอบผ้าคลุมเตียง, หมอนรองศรีษะในรถยนต์, ผลิตเป็นยางยืดกลมใช้สำหรับเป็นยางรัดผมหลากสี ,
เป็นส่วนประกอบในการตกแต่งผลิตภัณฑ์รองเท้า และสามารถผลิตเป็นเส้นเชือกใส้ไก่
เพื่อใช้กับขอบเอวกางเกง และเส้นเชือกผูกรองเท้า
หรือจะถักเป็นเทปหลากหลายลวดลายเพื่อใช้ในงานตัดเย็บเสื้อผ้า และอื่น ๆ
ตามความต้องการของลูกค้า

- สายยางยืดทอ (Elastic Webbing) และเส้นยางหุ้ม ( Covered Yarn )
ผลิตเพื่อใช้เป็นส่วนประกอบของชุดชั้นในสุภาพบุรุษ และสตรี, เสื้อผ้าสำหรับเด็กและผู้ใหญ่,
ชุดเสื้อวอร์มและกางเกงวอร์ม เสื้อผ้าชุดกีฬาแบบต่าง ๆ ,
ผลิตภัณฑ์เพื่อสุขภาพที่ใช้ยางยืดเป็นส่วนประกอบ และยังสามารถผลิตเป็นสายเทปของกระติกน้ำ
กระเป๋า และอุปกรณ์เครื่องใช้ต่าง ๆ ตามความต้องการของลูกค้า

บริษัทฯมีความมุ่งมั่นที่จะพัฒนาประสิทธิภาพในการทำงานอย่างต่อเนื่อง
โดยได้ปรับปรุงระบบบริหารคุณภาพ ISO 9002 :1994 เป็นระบบมาตรฐาน ISO 9001 : 2000
รวมทั้งได้นำระบบมาตรฐาน ISO 14001 มาใช้ในบริษัทฯ
ซึ่งได้รับการรับรองมาตรฐานระบบการจัดการสิ่งแวดล้อม ISO14001:1996 จากสถาบันBREAU
VERITAS QUALITY INTERNATIONAL (BVQI) เมื่อวันที่ 21 ตุลาคม 2546

บริษัทมีสายผลิตภัณฑ์เดียวคือประเภทเส้นยางยืด,แถบยางยืด,สายยางยืดถักและทอ
โดยมีวัตถุดิบหลักเป็นยางธรรมชาติชนิดยางแท่ง และวัตถุดิบส่วนใหญ่ซื้อภายในประเทศ มีบริษัท
สหยูเนี่ยน จำกัด ( มหาชน ) เป็นบริษัทแม่และเป็นผู้จำหน่ายผลิตภัณฑ์ของบริษัท

บริษัทลงทุนในบริษัท ยูเนี่ยนรับเบอร์พลาส จำกัดประกอบธุรกิจHOLDING COMPANY
ลงทุนในบริษัทต่างๆ บริษัทถือหุ้นในสัดส่วนร้อยละ 24 ชำระยังไม่เต็มมูลค่าหุ้น
ถือเป็นเงินลงทุนในบริษัทร่วม และบริษัทฯไม่มีอำนาจในการควบคุมกิจการของบริษัทดังกล่าว